Detsember 2019

Detsember 2019, kroonika. 2019. aasta detsember algas pühapäeval ja lõppes 31 ööpäeva hiljem teisipäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Ameerika Ühendriikides Louisiana osariigis New Orleansis toimus kaks massitulistamist. Hommikuses tulistamises ajaloolise Prantsuse kvartali lähistel sai vigastada 10 inimest, pärastlõunases tulistamises ühes elamurajoonidest hukkus kaks inimest ja veel kaks inimest sai vigastada. Ameerika Ühendriikides Texase osariigis San Antonio lähistel sooritas väikelennuk ebaõnnestunud hädamaandumise, maandudes Boerne'i väikelinnas keset tänavat. Maandumisel purunes nii lennuk kui ka hooneid, hukkus kolm lennukis viibinud inimest. Burkina Faso idaosas Hantoukoura küas avasid islamistlikud terroristid varahommikul tule kiriku pihta, hukkus vähemalt 14 inimest. Euroopa Liidus astusid ametisse Euroopa Komisjoni uus koosseis eesotsas Ursula von der Leyeniga ja Euroopa Ülemkogu eesistuja Charles Michel. Iraagi parlament rahuldas peaminister ‘Ādil ‘Abd al-Mahdī tagasiastumispalve. Malta peaminister Joseph Muscat teatas ametlikult oma tagasiastumisest, mis jõustub pärast seda, kui valitsev Tööpartei on 2020. aasta alguses valinud endale uue esimehe. Tuneesia põhjaosas toimus raske liiklusõnnetus siseturiste vedanud bussiga. Kurvis teelt välja ja mäeküljelt alla sõitnud bussis hukkus 24 inimest, veel 18 inimest sai vigastada. Venemaal Taga-Baikali krais Kuenga jõel asuval sillal toimus raske liiklusõnnetus. Sillalt sõitis esirehvi purunemise tõttu välja reisibuss, hukkus 19 ja sai vigastada veel 21 inimest. Eestis kuulutas Tartu Ülikool välja 2019. aasta rahvusmõtte auhinna laureaadi, kelleks sai luuletaja Hando Runnel. Ameerika Ühendriikide Senat kinnitas häältega 70:15 uueks energeetikaministriks senise ministri kohusetäitja Dan Brouillette'i. Hispaanias Madridis algas Ühinenud Rahvaste Organisatsiooni 25. kliimakonverents. Mauritiuse parlament valis presidendiks Pradeep Roopuni ja asepresidendiks Eddy Boissézoni. Mõlemad astusid ka samal päeval ametisse. Trinidadis ja Tobagos toimusid kohalike omavalitsuste valimised. Venemaa president Vladimir Putin ja Hiina president Xi Jinping avasid telesilla vahendusel esimese kaht riiki ühendava gaasijuhtme Sila Sibiri. Mõlemad riigipead nimetasid toimunut ajalooliseks sündmuseks. Eestis nimetati jalgpalliklubi Nõmme Kalju FC peatreeneriks Marko Kristal. 2020. aasta Ameerika Ühendriikide presidendivalimised: Ameerika Ühendriikide Senatis California osariiki esindav Kamala Harris teatas, et loobub pürgimast Demokraatliku Partei presidendikandidaadiks. Ameerika Ühendriikides teatasid tehnoloogiafirma Google asutajad ja juhid Sergei Brin ja Larry Page, et taanduvad Google'iga seotud ettevõtete juhtimisest. Google'i valdusfirma Alphabet Inc. uueks tegevjuhiks sai Sundar Pichai. Soomes esitas peaminister Antti Rinne tagasiastumispalve, kuna oli seoses Posti Groupi postitöötlejate töökohtade teise firmasse üleviimise ümber puhkenud skandaaliga kaotanud oma koalitsioonipartneri Keskerakonna usalduse. Kõik koalitsiooni osapooled kinnitasid, et vaatamata peaministri tagasiastumisele jääb senine võimuliit püsima. Suurbritannias Londonis algas NATO liikmesriikide kahepäevane tippkohtumine. Selle raames toimus ka Baltimaade ja Poola valitsusjuhtide kohtumine Türgi presidendi Recep Tayyip Erdoğaniga, et arutada Türgi vastuseisu Poola ja Baltimaade kaitseplaanile. Eestis teatas tagasiastumisest Viimsi vallavanem Laine Randjärv (Eesti Reformierakond), kes oli kaotanud seoses Haabneeme Kooli ümber puhkenud skandaaliga paljude vallavolikogu liikmete usalduse. Afganistani idaosas Jalālābādi linnas toimunud rünnakus autole tapeti kuus inimest, kelle seas oli ka Jaapani humanitaarabiorganisatsiooni kohalik juht Tetsu Nakamura. Mauritaania rannikul läks ümber Kanaari saartele teel olnud paat põgenikega, hukkus vähemalt 62 inimest. Veel paadis viibinud 83 inimesel õnnestus kaldale tagasi ujuda. Nigeeria rannikul ründasid piraadid Hongkongi lipu all sõitnud naftatankerit Nave Constellation ja võtsid vangi sellest 19 meeskonnaliiget. Laeva opereeris Kreeka ettevõte Navios Tankers Management. Rootsis Stockholmis anti üle õige elamisviisi auhinnad, mis on tuntud ka alternatiivsete Nobeli auhindadena. Seekordsed laureaadid olid Greta Thunberg Rootsist, Aminatou Haidar Lääne-Saharast, Davi Kopenawa Yanomami Brasiiliast ja Guo Jianmei Hiinast. Eesti president Kersti Kaljulaid võttis vastu volikirjad Itaalia suursaadikult Daniele Rampazzolt, Filipiinide suursaadikult Leah Basinang-Ruizilt, Eswatini suursaadikult Sibusisiwe Mngomezulult ja Suriname suursaadikult Hew A Keelt. Ameerika Ühendriikide Esindajatekoja spiiker Nancy Pelosi teatas, et Esindajatekoda alustab veel enne jõulupuhkust ametliku umbusaldusavalduse ettevalmistamist president Donald Trumpi suhtes. Bosnia ja Hertsegoviina parlamendi alamkoda kinnitas häältega 28:8 Zoran Tegeltija riigi peaministriks. Bosnia ja Hertsegoviina hakkas esimest korda iseseisvalt kontrollima oma õhuruumi. Alates Bosnia sõja lõpust oli õhuruumi kontroll kuni 2003. aastani NATO ülesanne, seejärel kontrollisid seda ühiselt Horvaatia ja Serbia. Kongo DV idaosas Oicha linna lähedal toimunud kahes rünnakus tapsid islamistlikud mässulised külmrelvadega kokku 17 inimest. Poolas Szczyrki linna suusakuurordi ühes majadest toimus gaasiplahvatus, hukkusid kõik plahvatuse ajal majas viibinud kaheksa inimest. Prantsusmaal alustasid enam kui 30 ametiühinguorganisatsiooni üleriigilist streiki, et protesteerida president Emmanuel Macroni kavandatava pensionireformi vastu. Ameerika Ühendriikides Florida osariigis Pensacolas asuvas mereväe õhukaitsekeskuses toimunud tulistamises hukkus kolm ja sai vigastada kaheksa inimest. Sündmuskohale saabunud politsei alustas tulistajaga tulevahetust, milles viimane hukkus. Tulistajaks osutus Saudi Araabia kodakondsusega mees. Argentina valitud president Alberto Fernández tegi teatavaks oma valitsuskabineti koosseisu, kus kabinetiülemaks sai Santiago Cafiero, välisministriks Felipe Solá, kaitseministriks Agustín Rossi, siseministriks Wado de Pedro ja majandusministriks Martín Guzmán. Dominical toimusid parlamendivalimised. Valimised võitis ülekaalukalt ka seni võimul olnud Dominica Tööpartei, mis sai 59,3% häältest ja 18 kohta 21 valitavast parlamendikohast. Valimisaktiivsus oli 53,7%. Iraagi pealinnas Bagdadis avati mööduvatest sõidukitest tuli meelt avaldanud inimeste pihta. Hukkus vähemalt 25 inimest, üle 130 inimese sai vigastada. Keenias Somaalia piiri lähistel Kotulos avasid relvastatud isikud tule bussi pihta, hukkus vähemalt kaheksa inimest. Rünnaku korraldamises kahtlustati islamistlikku äärmusliikumist Ash-Shabāb. Eestis Tartu Kammivabrikus toimus Eesti Kultuurkapitali arhitektuuripreemiate auhinnagala. 2019. aasta peaauhinna sai hispaania arhitektide Fuensanta Nieto ja Enrique Sobejano projekteeritud Arvo Pärdi Keskuse hoone Laulasmaal, arhitektuuri aastapreemia sai arhitektuuribüroo KUU Arhitektid projekteeritud Eesti Kunstiakadeemia uus hoone Tallinnas. Dominical vannutati teiseks ametiajaks ametisse peaminister Roosevelt Skerrit. Paapua Uus-Guineas Bougainville'i autonoomses piirkonnas lõppes kaks nädalat kestnud iseseisvusreferendum. Saksamaal Berliinis toimus 32. Euroopa filmiauhindade gala. Parimaks Euroopa filmiks tunnistati Giórgos Lánthimose film "Soosik". Sama filmi eest sai Lánthimos ka parima režii auhinna ja Olivia Colman parima naispeaosatäitja auhinna, parima meespeaosatäitja auhind läks Antonio Banderasele osatäitmise eest Pedro Almodóvari autobiograafilises filmis "Valu ja hiilgus". Eestis Tartus toimus Sotsiaaldemokraatliku Erakonna volikogu. Volikogu uueks esimeheks valiti Eiki Nestor. Eesti Reformierakonna Tallinna piirkonna üldkogul valiti erakonna linnapeakandidaadiks 2020. aasta kohaliku omavalitsuse volikogude valimisel piirkonna esimees Kristen Michal. Cooki saartel suri ülemkomissar Tessa Te Mata. India pealinnas New Delhis toimunud tehasepõlengus hukkus vähemalt 43 inimest. Tulekahju puhkes öösel käekotte valmistavas tehasehoones, kus töötajad ka ööbisid. San Marinos toimusid parlamendivalimised. Edukaim oli San Marino Kristlik-Demokraatlik Partei, mis sai 33,3% häältest ja 21 kohta 60-liikmelises parlamendis. Valimisaktiivsus oli 55,7%. Saudi Araabia võimud tühistasid seni kehtinud nõude, mille kohaselt pidid restoranides olema meestele ja naistele eraldi söögisaalid. Soome Sotsiaaldemokraatlik Partei kinnitas ametlikult oma peaministrikandidaadiks senise transpordiministri Sanna Marini, kellest sai ametisse astudes 34-aastaselt riigi ajaloo noorim peaminister. Eestis algas reisijatevedu raudteeliinil Riisipere–Turba. 2019. aastal taastatud raudteelõigul toimus reisirongiliiklus viimati 1995. aastal, alates 2004. aastast oli raudtee taristu seal ka füüsiliselt likvideeritud. Belgias tagastas peaministrikandidaat Paul Magnette oma mandaadi kuningale ja loobus valitsuse moodustamisest. Maailma Antidopingu Agentuur kehtestas Venemaale dopinguskandaalide tõttu nelja-aastase keelu rahvusvahelisel suurvõistlustel osalemiseks, mis tähendas muuhulgas keeldu osaleda 2020. aasta suveolümpiamängudel ja 2022. aasta jalgpalli maailmameistrivõistlustel. Prantsusmaal Pariisis toimus Normandia neliku kohtumine, et arutada Donbassi konflikti lõpetamise võimalusi. See oli ühtlasi esimene näost näkku kohtumine Ukraina presidendile Volodõmõr Zelenskõile ja Venemaa presidendile Vladimir Putinile. Kohtumisel lepiti kokku vaherahu kehtestamises ja kõigi vangide vahetamises hiljemalt 2019. aasta lõpuks. Suurbritannias Londonis määrati 34-aastasele sarivägistajale Joseph McCannile kokku 33 eluaegset vanglakaristust. Ennetähtaegse vabastamise taotlemiseks peab ta olema karistust kandnud vähemalt 30 aastat. Tšiilis jäi kadunuks Tšiili õhujõududele kuulunud transpordilennuk Lockheed C-130 Hercules, mis oli teel Antarktikas asuvasse sõjaväebaasi ja mille pardal viibis kadumise ajal 38 inimest. Uus-Meremaal White Islandi saarel hakkas purskama kihtvulkaan, hukkus vähemalt kaheksa inimest ja üle 30 inimese sai vigastada. Kõik hukkunud ja vigastatud olid vulkaanipurske ajal saarel viibinud turistid. Venezuelas põgenesid riigist 16 sõjaväelast, kes olid osalenud 30. aprilli riigipöördekatses president Nicolás Maduro kukutamiseks ja olid varjanud ennast seitse kuud Panama saatkonnas pealinnas Caracases. Eestis alustas Ettevõtluse Arendamise Sihtasutuse juhatuse esimehena tööd Peeter Raudsepp. Ameerika Ühendriikides astus Kentucky osariigi kubernerina ametisse Andy Beshear. Ameerika Ühendriikides New Jersey osariigis Jersey Citys toimus äge tulevahetus, mis sai alguse, kui politsei üritas kinni pidada kahte kahtlusalust. Tunde kestnud tulevahetuses hukkus kokku kuus inimest, sealhulgas üks politseinik, kaks tulistajat ja kolm tsiviilisikut. Ameerika Ühendriikide pealinnas Washingtonis kohtusid Ameerika Ühendriikide president Donald Trump ja Venemaa välisminister Sergei Lavrov. Väidetavalt oli Trump hoiatanud kohtumisel Venemaad sekkumise eest 2020. aasta Ameerika Ühendriikide presidendivalimistesse, kuid Lavrov ise eitas taolise teema puudutamist kohtumisel. Ameerika Ühendriigid, Kanada ja Mehhiko allkirjastasid uue kolmepoolse kaubanduslepingu USMCA, mis sõlmiti kolm aastat kestnud läbirääkimiste tulemusel ja hakkas asendama varasemat Põhja-Ameerika vabakaubanduslepingut NAFTA. Ameerika Ühendriikides New Yorgis müüdi 1,95 miljoni USA dollari eest näitleja Marlon Brandole kuulunud Rolexi käekell, mida ta kandis filmis "Tänapäeva apokalüpsis". Argentinas astus ametisse president Alberto Fernández. Asepresidendiks sai varem kaks ametiaega president olnud Cristina Fernández de Kirchner. Belgia kuningas Philippe I tegi uue valitsuse kokkupaneku ülesandeks Joachim Coensile ja Georges-Louis Bouchez'le. Nigeris Mali piiri lähistel Inateses toimunud islamiäärmuslaste rünnakus sõjaväebaasile hukkus 71 inimest. Tegemist oli viimaste aastakümnete ohvriterohkeima rünnakuga Nigeri kaitsejõudude vastu. Rahvusvahelises Kriminaalkohtus esitas Gambia juristide meeskond ametlikud süüdistused Birma riigi ja peaministri Aung San Suu Kyi vastu. Birmat ja tema valitsust süüdistatakse muslimitest rohingjade vastu toime pandud inimsusvastastes kuritegudes. Soome parlament Eduskund kinnitas häältega 99:70 ametisse Sanna Marini valitsuse. Tšehhis Ostravas avas 42-aastane mees haigla ooteruumis tule, hukkus kuus inimest. Ründaja põgenes sündmuskohalt, kuid sooritas hiljem samal päeval tagaajamise käigus enesetapu. Vahejuhtumi tõttu lükkus edasi ka samal päeval algama pidanud Tšehhi peaministri Andrej Babiši riigivisiit Eestisse. Eesti president Kersti Kaljulaid nimetas uueks maaeluministriks Arvo Alleri (Eesti Konservatiivne Rahvaerakond). Samal päeval andis minister XIV Riigikogu ees ametivande ja astus sellega ametisse. Tallinna börsil algas kauplemine Coop Panga aktsiatega. Aktsia hind langes esimesel päeval emissioonihinnaga võrreldes 4,8%. Hispaania kuningas Felipe VI tegi senisele valitsusjuhi kohusetäitjale Pedro Sánchezele ülesandeks uue valitsuse moodustamise. Iisraeli parlament Knesset ei suutnud viimaseks seadusega lubatud tähtajaks kokku leppida peaministrikandidaadis ja saadeti seetõttu automaatselt laiali. Uued ennetähtaegsed parlamendivalimised korraldatakse märtsis 2020. Paapua Uus-Guineas kuulutati välja Bougainville'i iseseisvusreferendumi tulemused. 98% osalenutest hääletas iseseisvumise poolt. Saudi Araabias Ar-Riyāḑi börsil algas kauplemine riikliku naftakompanii Saudi Aramco aktsiatega. Esimesel kauplemispäeval tõusis aktsia hind võrreldes väljastamishinnaga 10%. Šveitsi parlament valis 2020. aastaks 186 poolthäälega liidupresidendiks Simonetta Sommaruga. Taani politsei korraldatud reidi käigus peeti üle riigi kinni umbes 20 inimest, keda kahtlustati seotuses islamistlike terrorirühmitustega ja terrorirünnakute ettevalmistamises. Eesti ja Soome vahel avati kahe riigi gaasivõrke ühendav Balticconnector. Alžeerias toimusid presidendivalimised. Pealinnas Alžiiris toimusid samaaegselt tuhandete osavõtjatega meeleavaldused, millel nõuti sõjaväe tagasitõmbumist poliitikast ja valimisreformide läbiviimist. Valimised võitis 58,1% häältega endine peaminister Abdelmadjid Tebboune, valimisaktiivsus oli valimiste ulatusliku boikoteerimise tõttu vaid 39,9%. Boliivia endine president Evo Morales saabus Argentinasse, mille valitsus oli heaks kiitnud tema ametliku taotluse poliitilise varjupaiga saamiseks. Suurbritannias toimusid parlamendivalimised. Uuesti valiti kõik 650 House of Commonsi liiget. Üllatuslikult suur edu saatis ka seni võimul olnud Konservatiivset Parteid, mis sai 43,6% häältest ja 365 kohta. Suurimat opositsioonierakonda Leiboristlikku Parteid tabas suur lüüasaamine – koguti vaid 32,2% häältest ja 203 parlamendikohta, mis oli erakonna halvim tulemus alates 1935. aastast. Valimiste teine suur võitja oli Šotimaa iseseisvumist toetav Šoti Rahvuspartei, mis sai parlamendi alamkojas kokku 48 kohta Šotimaale eraldatud 59 kohast. Valimisaktiivsus oli 67,3%. Tšiili parlamendi alamkoda hääletas tulemusega 79:73 maha president Sebastián Piñera suhtes umbusaldusavalduse algatamise. Venemaal Murmanski sadamas süttis remonditööde käigus põlema riigi ainus lennukikandja, Venemaa sõjalaevastiku lipulaev Admiral Kuznetsov. Põlengus sai kannatada vähemalt 12 inimest, enamik neist ilmselt laeva meeskonna liikmed. Venemaal astusid ametist tagasi Irkutski oblasti kuberner Sergei Levtšenko ja Juudi auotnoomse oblasti kuberner Aleksandr Levintal. President Vladimir Putin nimetas kuberneride kohusetäitjateks vastavalt Igor Kobzevi ja Rostislav Goldšteini. Eesti president Kersti Kaljulaid oli ühepäevasel töövisiidil Poolas, kus kohtus Poola presidendi Andrzej Dudaga ja osales pealinnas Varssavis toimunud Liidrite Foorumil. Ameerika Ühendriikide Esindajatekoja õiguskomitee kinnitas häältega 23:17 kaks süüdistust president Donald Trumpi vastu, mis võivad saada aluseks tema umbusaldamise algatamisele. Itaalia parlament legaliseeris alates 1. jaanuarist kanepitoodete müügi, mille tetrahüdrokannabinooli sisaldus ei ületa 0,5%. Montenegro valitsus kiitis heaks seaduseelnõu, millega legaliseeritakse riigis samasooliste abielu. Enne jõustumist peab eelnõu saama ka parlamendi heakskiidu. Suurbritannias tegi kuninganna Elizabeth II eelmisel päeval toimunud parlamendivalimiste võitjale, peaminister Boris Johnsonile ülesandeks uue valitsuse moodustamise. Eestis kuulutati Rail Balticu Ülemiste terminali projekteerimishanke võitjaks mainekas Suurbritannia arhitektuuribüroo Zaha Hadid Architects koos Eesti ettevõttega Ecoplan. Euroopa Liidus jõustus keeld, mille kohaselt ei tohi selle territooriumile tuua enam kolmandatest riikidest pärit taimi ja taimesaadusi, sealhulgas lõikelilli. Erand on tehtud vaid viiele puuviljale: banaanidele, durianidele, ananassidele, datlitele ja kookospähklitele. Meetme eesmärk on pidurdada uute taimehaiguste levikut. Põhja-Korea teatas väidetavalt eelmisel päeval läbi viidud järjekordsest edukast kaugmaaraketi katsetusest. Mingeid üksikasju katsetuse kohta ei avalikustatud, täpsemaid andmeid ei laekunud selle kohta ka taolisi katsetusi hoolega jälgivatelt Jaapani ega Lõuna-Korea ametkondadelt. Sudaani kohus mõistis riigi endise presidendi ‘Umar Ḩasan Aḩmad al-Bashīri süüdi korruptsioonis ning määras talle tema kõrget vanust arvesse võttes karistuseks kaks aastat kinnipidamist ümberkasvatusasutuses, mitte tavalises range režiimiga vanglas. Tšiilis toimus omavalitsuste liidu korraldatud mitteametlik referendum põhiseaduse muutmise küsimuses. Üle 80% hääletusel osalenud inimestest toetas uue põhiseaduse vastuvõtmist, lisaks toetas üle 70% hääletusel osalenutest põhiseadusliku kogu kokkukutsumist uue põhiseaduse eelnõu ettevalmistamiseks. Eestis põhjustas siseminister Mart Helme diplomaatilise skandaali, nimetades Soome peaministrit Sanna Marinit Tre Raadio eetris erakonna saates "Räägime asjast" "üheks müüjatüdrukuks, kellest on saanud peaminister". Hiljem samal päeval teatas Helme, et väljendas ainult isiklikku ja oma erakonna seisukohta, mitte ei kõnelenud valitsuse liikmena. Soome peaminister vastas Helmele Twitteri vahendusel sõnadega: "Olen äärmiselt uhke Soome üle. Vaese pere lapsel on siin võimalik harida ennast ja jõuda elus kaugele. Poemüüjast võib saada lausa peaminister." Ameerika Ühendriikide lennukitootja Boeing teatas, et peatab alates jaanuarist 2020 ajutiselt Boeing 737 MAX seeriasse kuuluvate reisilennukite tootmise. Nimetatud lennukid on alates märtsist 2019 olnud lennukeelu all seoses kahe ohvriterohke lennuõnnetusega. Colombias abiellus Bogotá tulevane linnapea Claudia López Hernández oma elukaaslase, senaator Angelica Lópezega. López Hernándezest saab jaanuaris 2020 ametisse astudes pealinna esimene naissoost linnapea ja ühtlasi on ta riigi üks tuntumaid homoseksuaalseid poliitikuid. Prantsusmaal jätkusid 12. päeva massimeeleavaldused president Emmanuel Macroni pensionireformi vastu. Meeleavaldustest sõltumatult esitas samal päeval tagasiastumisavalduse pensionide ülemvolinik, kavandatava pensionireformi üks peamisi autoreid Jean-Paul Delevoye, kes oli jätnud ametisse astudes deklareerimata oma mitmed lisatöökohad. Eestis esines siseminister Mart Helme pärast koalitsiooninõukogu istungit vabadusega oma eelmisel päeval Soome peaministri Sanna Marini kohta öeldud sõnade eest. Helme vabandas sõnadega: "Kui keegi on seda valesti mõistnud tänu suurel määral ka Eesti ajakirjanduse rõhuasetustele, siis tõepoolest, ma tahan öelda, et ma palun Soome peaministrilt vabandust, kui see valestimõistmine on võimendunud ka Soomes." Ameerika Ühendriikide välisministeerium teatas, et valitsus ei jaga Kongressi seisukohta, mille kohaselt aastatel 1915–1917 Osmanite riigis toime pandud armeenlaste tapmised kvalifitseeruvad genotsiidiks. Ameerika Ühendriikide Kongress teatas sanktsioonide kehtestamisest ettevõtetele, kes osalevad Venemaa riikliku gaasiettevõtte Gazprom algatatud gaasijuhtme Nord Stream 2 rajamisel. Dominical astus ametisse Roosevelt Skerriti uus valitsus, milles peaminister võttis endale ka rahandusministri portfelli. Välisministriks sai Kenneth Darroux, siseministrina jätkas Rayburn Blackmoore. Liibanoni pealinnas Beirutis kasutas armee šiiitide äärmusorganisatsioonide Amal ja Ḩizb Allāh toetajate laialiajamiseks pisargaasi. Šiiitide vägivaldseks muutunud meeleavaldused vallandusid väidetavalt seoses šiiidi pühamehi solvanud video levikuga. Juba kaks kuud varem olid Liibanonis alanud meeleavaldused valitsuse ja halvenenud majandusliku olukorra vastu, mis samuti jätkuvad. Lõuna-Korea president Moon Jae-in nimetas peaministriks Chung Sye-kyuni. Lätis Riias toimus Baltimaade presidentide kohtumine, millel osales ka Eesti president Kersti Kaljulaid. Pakistanis Islamabadis mõistis terrorismikuritegudega tegelev kohus riigi endise presidendi ja sõjaväelise diktaatori Pervez Musharrafi riigireetmise ja põhiseaduse rikkumise eest surma. Kohus Musharrafi üle toimus tagaselja. Soome parlamendis Eduskunnas toimunud usaldushääletusel pälvis Sanna Marini valitsus häältega 105:80 rahvaesindajate usalduse. XIV Riigikogus algatas Eesti Reformierakond siseminister Mart Helme umbusaldamise. Samal päeval toimunud hääletusel toetas 44 Riigikogu liiget ministri umbusaldamist ja 42 oli vastu, kuid kuna umbusaldamiseks oli vajalik vähemalt 51 parlamendiliikme toetus, jätkas Helme ametis. XIV Riigikogu hääletas esimesel lugemisel menetlusest välja ravimiseaduse muutmise seaduse eelnõu, millega oleks tagasi pööratud 1. aprillil 2020 jõustuv apteegireform. Eelnõu lükati tagasi häältega 50:46; vaatamata sellele, et eelnõu oli tulnud valitsuskoalitsioonilt, hääletas selle vastu ka 7 koalitsiooni esindajat, lisaks jättis veel 4 koalitsiooni liiget üldse hääletamata. Ameerika Ühendriikide Esindajatekoda kinnitas president Donald Trumpile esitatud kaks süüdistust: häältega 230:197 mõisteti president süüdi võimu kuritarvitamises ja häältega 229:198 Kongressi töö takistamises. Sellega avaldati presidendile automaatselt umbusaldust, kuid nimetatud süüdimõistvad otsused peavad saama enne jõustumist ka Ameerika Ühendriikide Senati kinnituse. Eestis korraldasid apteegikettidesse Apotheka, Benu, Südameapteek ja Euroapteek kuuluvad apteegid apteegireformi vastu suunatud hoiatusstreigi, lõpetades alates kella 14 töö. Eesti Kirikute Nõukogu andis Pirita kloostris üle oma 2019. aasta oikumeenilise aastapreemia, mille pälvis Eesti Rahvusringhäälingu ajakirjanik Anne Raiste. Alžeeria presidendina astus ametisse Abdelmadjid Tebboune. Samal päeval nimetas ta ajutiseks peaministriks Sabri Boukadoumi. Hispaanias kehtestas kohus Kataloonia omavalitsuse presidendile Quim Torrale keelu töötada 18 kuu kestel avalikul ametikohal. Kuna Torra võib otsuse apelleerida, ei jõustunud see kohe. Liibanoni president Michel Aoun nimetas peaministrikandidaadiks Hassan Diabi. Suurbritannias teatas varivalitsuse rahandusminister Clive Lewis oma kavatsusest kandideerida Leiboristliku Partei esimeheks. Hiinas astus Macau erihalduspiirkonna tegevjuhina ametisse Ho Iat Seng. Indias Jharkhandi osariigis lõppesid mitmes järgus toimunud kohaliku parlamendi valimised. Valimistel oli edukaim ka riigi keskvalitsust kontrolliv erakond Bharatiya Janata Party, mis pälvis 33,4% valijate toetuse ja sai 25 kohta 81-liikmelises parlamendis. Valimisaktiivsus oli 65,2%. Jaapani valitsus teatas, et tõstab kaheksandat aastat järjest riigi kaitsekulutusi. Kui see saab parlamendi heakskiidu, tõuseb Jaapani 2020. aasta kaitse-eelarve 1,1% võrra 5,31 triljoni Jaapani jeenini. Saksamaal valis Saksimaa parlament häältega 61:57 liidumaa peaministriks Michael Kretschmeri (Saksamaa Kristlik-Demokraatlik Liit). Suurbritannias kiitis parlamendi alamkoda House of Commons häältega 358:234 heaks valitsuse esitatud eelnõu Euroopa Liidust lahkumiseks 31. jaanuaril 2020 (Brexit). Lõplikuks jõustumiseks peab eelnõu saama ka parlamendi ülemkoja heakskiidu. Kuuba president Miguel Díaz-Canel nimetas peaministriks Manuel Marrero, kelle parlament samal päeval ka ametisse kinnitas. Eestis viibis oma esimesel ametlikul välisvisiidil Suurbritannia peaminister Boris Johnson, kelle külaskäigu peamine eesmärk oli külastada Tapal teenivaid Suurbritannia sõdureid. Visiidi raames kohtus Johnson ka Eesti peaministri Jüri Ratasega. Horvaatias toimus presidendivalimiste esimene voor. Teise vooru pääsesid edasi 29,9% häältest saanud endine peaminister Zoran Milanović ja 27% häältest saanud senine president Kolinda Grabar-Kitarović. Valimisaktiivsus oli 51,2%. Valimiste teine voor toimub 5. jaanuaril 2020. Usbekistanis toimus parlamendivalimiste esimene voor. Valimistel olid edukaimad Liberaaldemokraatlik Partei (43 kohta) ja erakond Rahvuslik Ärkamine (35 kohta). Kokku täideti esimeses voorus 128 kohta 150-liikmelises parlamendis. Alžeeria pealinnas Alžiiris suri 79-aastaselt kaitsejõudude kindralstaabi ülem ja asekaitseminister Ahmed Gaid Salah, poliitiliselt üks mõjuvõimsamaid inimesi riigis. Ameerika Ühendriikides vabastas maine- ja majandusprobleemidesse sattunud lennukitootja Boeing ametist firma tegevjuhi Dennis Muilenburgi. Bosnia ja Hertsegoviina parlament kinnitas ametisse peaminister Zoran Tegeltija valitsuse. Guinea opositsioon otsustas ametlikult boikoteerida 16. veebruariks kavandatud parlamendivalimisi ja lubas takistada nende toimumist. Indias astus ametist tagasi Jharkhandi osariigi peaminister Raghubar Das. Itaalias teatas tagasiastumisest haridusminister Lorenzo Fioramonti, kuna valitsus ei rahuldanud tema soove koolidele ja kõrgkoolidele täiendavalt miljardite eurode väärtuses lisaraha eraldamiseks. Tšiili president Sebastián Piñera allkirjastas otsuse uue põhiseaduse rahvahääletuse korraldamiseks 2020. aastal. 26. aprillil toimuval rahvahääletusel peavad inimesed otsustama, kas uue põhiseaduse koostamine on vajalik või mitte. Venemaa president Vladimir Putin avas Krimmi poolsaart Venemaaga ühendava raudteesilla üle Kertši väina. Tegemist on ühtlasi Euroopa pikima raudteesillaga. Eestis teatasid ametist lahkumisest ajalehe Postimees vastutav väljaandja Merili Nikkolo ja uuriva ajakirjanduse juht Holger Roonemaa. Eestis vabastati ennetähtaegselt Tartu vanglast riigireetmise eest süüdi mõistetud Herman Simm. Burkina Faso põhjaosas korraldasid islamistlikud võitlejad rünnaku Arbinda linnale ja selle läheduses asuvale sõjaväebaasile. Burkina Faso armee tõrjus rünnaku, kuid selle käigus hukkus 35 eraisikut, kellest 31 olid naised. Ametlikel andmetel hukkus ühtlasi seitse sõdurid ja 80 islamistlikku võitlejat. Elevandiluuranniku prokuratuur andis välja presidendikandidaat Guillaume Soro vahistamiskorralduse, samal päeval tungisid julgeolekujõud tema erakonna Põlvkondade ja Rahva Solidaarsus peakorterisse Abidjanis ja vahistasid 15 partei juhtkonna liiget. Soro, kes viibis ise välismaal ja pidi samal päeval Elevandiluurannikule tagasi pöörduma, suunas oma lennu ümber Ghana pealinna Accrasse. Hongkongis vallandusid taas politsei ja demokraatia toetuseks meelt avaldavate noorte kokkupõrked. Politsei kasutas tänavate vabastamiseks tuhandetest meeleavaldajatest pisargaasi, meeleavaldajad tungisid ka ostukeskustesse. Indoneesias Sumatra saarel Lõuna-Sumatra provintsis sõitis järsakust alla buss, mille pidurid ei olnud töökorras. Hukkus vähemalt 25 inimest, 14 inimest vajasid haiglaravi. Iraagi parlament võttis vastu uue valimisseaduse, mille eesmärk oli rahustada riigis kolmandat kuud toimuvaid meeleavaldusi. Seadusega seati sisse avatud nimekirjadega isikuvalimised ja seoti valitud kandidaadid konkreetse valimisringkonna esindamisega; varasem seadus lubas vaid kinniseid parteinimekirju ja nägi ette, et valitud saadikud esindasid rühmadena terveid provintse, mitte konkreetseid ringkondi, kust nad valiti. Kanada läänerannikul leidis aset 6,2-magnituudine maavärin, mille epitsenter asus meres Port Hardy lähistel. Kokku tabas Kanada läänerannikut jõululaupäevale eelnenud päevast kuni esimese jõulupühani üheksa maavärinat, millest siin mainitu oli tugevaim. Nigeeria kirdeosas Chiboki linna lähistel Kwarangulumi külas korraldasid islamistliku terroriorganisatsiooni Boko Haram võitlejad rünnaku kohalikele kristlastele. Tapeti seitse inimest, süüdati mitmed majad ja rööviti külaelanike toiduvarud. Tšiili linna Valparaíso ühes vaesemas kvartalis puhkenud tulekahjus hävis umbes 50 elumaja. Filipiinide keskosas asuvaid Visayani saari tabanud taifuunis Phanfone, mille tuulte kiirus ulatus 195 km/h, hukkus vähemalt 16 inimest. Transpordiühenduse katkemise tõttu jäi saartele lõksu enam kui 25 000 inimest. Hiljem selgus, et hukkus vähemalt 41 inimest. Iisraelis toimusid valitseva erakonna Likud esimehe valimised, kus peaminister Binyamin Netanyahu vastu kandideerib tema kauaaegne rivaal Gideon Saar. Ülekaalukalt, 72,5% häältega valiti erakonna esimeheks tagasi Binyamin Netanyahu. Iraagis esitas riigi president Barham Aḩmad Şāliḩ parlamendile tagasiastumispalve, teatades, et ta keeldub täitmast oma põhiseaduslikku kohust nimetada ametlikult peaminister, sest parlamendi poolt esitatud kandidaat Asaad al-Eidani on talle vastuvõetamatu. Montenegro pealinnas Podgoricas avaldasid sajad Serbia-meelse opositsiooni pooldajad meelt uue usuvabaduse seaduse eelnõu vastu. Seadus nõuab usuühingutelt, et nad peavad oma varade omandiõiguse kinnitamisel suutma näidata, et nimetatud varad kuulusid neile enne Montenegro ühinemist Jugoslaaviaga 1918. aastal. Meeleavaldajate hinnangul on seadus suunatud riigi suurima usuühingu Serbia Õigeusu Kiriku vastu, mille juhid on nimetanud uut seaduseelnõud isegi põhiseadusevastaseks. Türgi konstitutsioonikohus tühistas Vikipeediale kehtestatud juurdepääsupiirangud, nimetades seda põhiseadusega ette nähtud sõnavabaduse piiramiseks. Kohus tegi võimudele ülesandeks kaks aastat kehtinud piirangud kohe tühistada. Vene Õigeusu Kirik teatas suhete katkestamisest Aleksandria patriarhaadiga, kuna viimane otsustas tunnustada Ukraina Õigeusu Kirikut. Aleksandria patriarhi nimi eemaldati diptühhonist ja tema eest ei palvetata enam Vene Õigeusu Kiriku jumalateenistustel. Iraan, Hiina ja Venemaa alustasid India ookeanis ja Omaani lahes neli päeva kestvaid ühiseid mereväeõppusi. Kasahstanis Almatõ lähistel kukkus peatselt pärast õhkutõusmist alla reisilennuk ligi 100 inimesega. Kasahstani esimesele odavlennufirnale Bek Air kuulunud Fokker 100 hakkas kohe kõrgust kaotama, sõitis maapinna lähistel läbi betoonmüüri ja rammis kahekorruselist elumaja. Hukkus 12 inimest, veel kümned inimesed said eri raskusastmega vigastusi. Madalmaade valitsus avalikustas uue strateegia, mille kohaselt lõpetab ta ametlikus kommunikatsioonis ja dokumentatsioonis alates jaanuarist 2020 paralleelnime Holland kasutamise ning jääb edaspidi kasutama vaid riigi ametlikku nime Madalmaad. Eestis süvenes kriis ajalehe Postimees toimetuses, kui pärast kohtumist lehe juhtkonnaga teatasid ametist lahkumisest arvamustoimetuse juhataja Indrek Lepik ja kuus uuriva toimetuse ajakirjanikku. Alžeeria president Abdelmadjid Tebboune nimetas uueks peaministriks endise diplomaadi ja ülikooli õppejõu Abdelaziz Djeradi. Hiina parlament tühistas alates 29. detsembrist prostituutidele ja nende klientidele seni kehtinud karistused, mille kohaselt võis mõlemaid karistada kuni kahe aasta sunnitööga. Seejuures rõhutas parlament, et prostitutsioon jääb riigis endiselt illegaalseks. Itaalia peaminister Giuseppe Conte teatas haridusministri portfelli jagamisest kahe uue ministri vahel. Ta nimetas koolide ministriks Lucia Azzolina Viie Tähe Liikumisest ning ülikoolide ja teadusministriks parteitu tehnokraadi Gaetano Manfredi. Somaalia pealinna Muqdisho edelaosas tiheda liiklusega ristmikul toimunud autopommiplahvatuses hukkus vähemalt 76 inimest, kellest suur osa olid üliõpilased. Hilisematel andmetel tõusis hukkunute arv vähemalt 90 inimeseni, vähemalt sama palju oli ka vigastatuid. Vietnami kohus mõistis riigi endisele informatsiooniministrile Nguyễn Bắc Sonile eluaegse vanglakaristuse, kuna Nguyễn oli riiklikult mobiilsideettevõttelt MobiFone võtnud vastu 3 miljoni USA dollari väärtuses altkäemakse. Ameerika Ühendriikides Texase osariigis White Settlementi asulas avas mees kohalikus kirikus jumalateenistuse ajal tule. Kaks inimest said raskelt haavata ja surid saadud vigastustesse hiljem haiglas. Ründaja tegi kahjutuks üks kirikulistest, kes avas vastutule ja tappis ta esimese lasuga. Ghana president Nana Addo Dankwa Akufo-Addo teatas toetusest Lääne-Aafrika Riikide Majandusühenduse kavandatava ühisraha eco kasutuselevõtmisele oma riigis, kuid rõhutas, et seda ei peaks siduma Euroopa Liidu ühisraha euroga. Guinea-Bissaus toimus presidendivalimiste teine voor, mille võitis 53,3% häältega Umaro Sissoco Embaló. Indias astus Jharkhandi osariigi peaministrina ametisse Hemant Soren. Tansaanias teatati maailma teadaolevalt vanima ninasarviku, 57-aastase Fausta surmast. Ukraina ning Venemaa toetatud separatistlikud Donetski Rahvavabariik ja Luhanski Rahvavabariik viisid läbi Pariisi rahukõnelustel kokku lepitud vangide vahetuse. Ukraina vabastas ametlikel andmetel 76, ajakirjanduse andmetel 123 vangi. Antarktisel jõudis Tanel Tuuleveski esimese eestlasena suuskadel lõunapoolusele pärast 35 päeva kestnud soolomatka, mille jooksul ta läbis 940 km. Boliivia presidendi kohusetäitja Jeanine Áñez teatas, et saadab riigist välja Mehhiko suursaadiku María Teresa Mercado ning kaks Hispaania diplomaati, ajutise asjuri Cristina Borreguero ja konsuli Alvaro Fernandeze. Diplomaatide väljasaatmine on seotud asjaoluga, et Mehhiko varjab oma saatkonnas mitmeid Boliivia endise valitsuse ametnikke ning koostöös Hispaania diplomaatidega püüti nädal varem ühte neist riigist välja toimetada. Bosnia ja Hertsegoviina endisele julgeolekuministrile Dragan Mektićile, tema alluvuses töötanud kahele riigiametnikule ja ühele Sarajevo ärimehele esitati süüdistus 125 000 euro väärtuses Euroopa Liidu rahalise abi omastamises. Väidetavalt varastati raha piiriülese tuletõrjekoostöö edendamise projekti toetussummadest. Jaapani-Prantsusmaa autotööstusettevõtte Renault–Nissan–Mitsubishi Alliance endine tegevjuht Carlos Ghosn, kes on uurimise all seoses kahtlustustega rahapesus ja oma sissetulekute varjamises, saabus läbi İstanbuli Liibanoni pealinna Beirutisse, olles eelnevalt põgenenud koduarestist Jaapani pealinnas Tōkyōs. Millal ja kuidas Ghosn põgenes, selle kohta Jaapani võimud selgitusi ei jaganud. Rootsis lülitati välja Ringhalsi tuumaelektrijaama teine reaktor, mis oli töötanud juba üle 40 aasta. Tuumajaama täielik sulgemine on kavandatud 2022. aastasse. Bosnia ja Hertsegoviinas esitas sõjakuritegude prokurör süüdistuse Bosnia serblaste endisele väejuhile Milomir Savčićile. Teda süüdistatakse 1995. aastal toimunud Srebrenica massimõrvas osalemises. Saksamaal Krefeldi loomaaias puhkes hilisõhtul tulekahju, mille hukkus üle 30 looma, enamuses ahvid. Ilmselt põhjustasid tulekahju kolm kohalikku naist, kes lennutasid vana-aasta õhtul lahtise tulega Hiina laternaid, mille kasutamine on Saksamaal tegelikult keelatud. Eestis lahkus protestiks pensionireformi vastu erakonnast Isamaa endine sotsiaalkaitseminister Kaia Iva. New Orleans shootings leaves two dead and 10 injured, police say The Guardian, 1.12.2019. 3 dead after a plane crashes during an emergency landing in San Antonio CNN, 2.12.2019. At least 14 killed in attack on Burkina Faso church Reuters, 1.12.2019. Euroopa Liidu institutsioonides vahetus võim ERR Uudised, 1.12.2019. December 2019 Rulers.org (vaadatud 2.12.2019) Bus crash in northern Tunisia kills more than 20 AlJazeera, 1.12.2019. Siberis hukkus bussiõnnetuses 19 inimest ERR Uudised, 1.12.2019. Tartu ülikooli Rahvusmõtte auhinna pälvis Hando Runnel ERR Kultuur, 1.12.2019. Putin ja Xi käivitasid "ajaloolise" Vene-Hiina gaasijuhtme ERR Uudised, 2.12.2019. Nõmme Kalju peatreeneriks sai Marko Kristal ERR Sport, 2.12.2019. Demokraat Kamala Harris loobus Valgesse Majja pürgimast ERR Uudised, 4.12.2019. Google co-founders step aside as Pichai takes helm of parent Alphabet Reuters, 4.12.2019. Rinne astus tagasi, Sanna Marin on nõus peaministriks asuma ERR Uudised, 3.12.2019. Balti riikide ja Poola liidrid arutavad Erdoganiga kaitseplaanide küsimust ERR Uudised, 3.12.2019. Laine Randjärv astub Viimsi vallavanema ametist tagasi ERR Uudised, 3.12.2019. Gunmen kill head of Japan aid agency, five others in east Afghanistan Reuters, 4.12.2019. Dozens of migrants die as boat sinks off Mauritania coast France24, 5.12.2019. Pirates kidnap 19 crew members of Greek tanker off Nigeria France24, 5.12.2019. 2019 Right Livelihood Award to be Presented in Stockholm 4 December[alaline kõdulink] The Right Livelihood Foundation, 22.11.2019. Eesti riigipeale andsid volikirjad Itaalia, Filipiini, Eswatini ja Suriname suursaadikud Vabariigi Presidendi Kantselei, 4.12.2019. Pelosi Says House Will Draft Impeachment Charges Against Trump New York Times, 5.12.2019. Post-war Bosnia to take full control of air space for first time Reuters, 4.12.2019. Islamist rebels kill at least 17 in eastern Congo: local official Reuters, 6.12.2019. Poolas sai gaasiplahvatuses vähemalt kuus inimest surma ERR Uudised, 5.12.2019. National Strike In France Shuts Down Cities Over Macron's Pension Reform Plans NPR, 5.12.2019. Four confirmed dead at NAS Pensacola, including shooter identified as Saudi national Pensacola Nrews Journal, 6.12.2019. Tensions flare as unidentified gunmen kill protesters in Baghdad AlJazeera, 8.12.2019. At least eight killed in Kenya in suspected Islamist militant attack Reuters, 6.12.2019. Arvo Pärdi Keskus pälvis Kultuurkapitali arhitektuurivaldkonna peapreemia ERR Kultuur, 7.12.2019. Winner 2019 European Film Awards (vaadatud 9.12.2019). SDE volikogu esimeheks valiti Eiki Nestor ERR Uudised, 7.12.2019. Reformierakonna linnapeakandidaat Tallinnas on Kristen Michal ERR Kultuur, 7.12.2019. New Delhi tehasepõlengus hukkus 43 inimest ERR Uudised, 8.12.2019. Saudi Arabia ends gender-segregated entrances for restaurants AlJazeera, 8.12.2019. Finland's Social Democrats name Marin to be youngest ever prime minister Reuters, 8.12.2019. Elron avas rongiliikluse Riisipere – Turba liinil ERR Uudised, 8.12.2019. Russia banned from 2020 Olympics and 2022 World Cup over doping scandal CNN, 10.12.2019. Ukraine and Russia agree to implement ceasefire BBC News, 10.12.2019. Joseph McCann: Serial rapist gets 33 life sentences after series of sex attacks Sky News, 9.12.2019. Chilean plane en route to Antarctica disappears with 38 on board BBC News, 10.12.2019. White Island eruption: 'too unsafe' to retrieve bodies as volcanic activity rises The Guardian, 11.12.2019. AP Exclusive: Troops that defied Maduro have fled Venezuela Associated Press, 10.12.2019. EAS sai uue juhi ERR Uudised, 6.12.2019. New Yorgi eeslinnas ägedas tulevahetuses hukkus mitu inimest ERR Uudised, 11.12.2019. Trump kohtus suletud uste taga Vene välisministriga ERR Uudised, 11.12.2019. USA, Mehhiko ja Kanada allkirjastasid kolmepoolse kaubanduslepingu ERR Uudised, 10.12.2019. Marlon Brando’s Rolex GMT Watch Sells for $1.95 Million At Auction Forbes, 10.12.2019. Jihadists kill 71 soldiers in mass attack: Niger military Reuters, 11.10.2019. Suu Kyi in court as genocide case set out against Myanmar Reuters, 10.12.2019. Soome sai ametlikult uue valitsuse ERR Uudised, 10.12.2019. Gunman kills six in Czech hospital waiting room before shooting himself Reuters, 10.12.2019. President nimetas Arvo Alleri maaeluministriks ERR Uudised, 10.12.2019. Coop Panga aktsia langes esimesel kauplemispäeval pea viis protsenti ERR Uudised, 10.12.2019. Bougainville Referendum Commission (vaadatud 13.12.2019) 'Vindication' - Saudi Arabia hails 10% debut jump in Aramco shares Reuters, 11.12.2019. Islamist terrorism suspects arrested in raids across Denmark The Guardian, 11.12.2019. Eesti ja Soome vaheline gaasijuhe alustas tööd ERR Uudised, 11.12.2019. Polls close in Algeria election denounced by protesters as 'sham' AlJazeera, 12.12.2019. Bolivia's Morales arrives in Argentina, to get refugee status Reuters, 12.12.2019. Bid to impeach Chile's Pinera over protest handling rejected AlJazeera, 12.12.2019. Russia’s only carrier, damaged in shipyard accident, now on fire Ars Technica, 12.12.2019. President Kaljulaid on töövisiidil Poolas Vabariigi Presidendi Kantselei, 12.12.2019. USA esindajatekoja komitee kinnitas süüdistused Trumpi vastu ERR Uudised, 13.12.2019. Itaalia legaliseeris lahja kanepi ERR Uudised, 13.12.2019. Правительство Черногории утвердило закон об однополых браках xgay.ru, 14.12.2019. Ülemiste terminali projekteerimishanke võitis Zaha Hadid Architects ERR Uudised, 13.12.2019. Reisijad ei tohi enam Venemaalt Eestisse puu- ja köögivilju tuua ERR Uudised, 14.12.2019. North Korea claims successful 'crucial test' at long-range rocket site The Guardian, 14.12.2019. Former Sudan president Bashir sentenced to two years in detention for corruption Reuters, 14.12.2019. Consulta ciudadana: Votaron sobre 2 millones de personas y "más de un 80%" apoya nueva Constitución La Tercera, 15.12.2019. Mart Helme: ma ei väljendanud valitsuse seisukohta ERR Uudised, 15.12.2019. Soome peaminister: vaese pere lapsel on võimalik Soomes kaugele jõuda BNS/ERR Uudised, 16.12.2019. Boeing crisis deepens as 737 production stops for first time in two decades France24, 17.12.2019. First woman mayor of Bogota marries girlfriend France24, 16.12.2019. Macron's 'Mister Pensions' resigns amid transparency scandal as strikes continue France24, 16.12.2019. Mart Helme palub Soome peaministrilt vabandust, ent süüdistab ajakirjandust ERR Uudised, 16.12.2019. USA valitsus ei toeta armeenlaste massitapmise genotsiidiks pidamist ERR Uudised, 17.12.2019. USA kehtestas sanktsioonid NS-2 seotud ettevõtetele ERR Uudised, 18.12.2019. Lebanese army clashes with supporters of Hezbollah, Amal in Beirut France24, 17.12.2019. President Kaljulaid osaleb Balti riikide presidentide kohtumisel Riias[alaline kõdulink] Vabariigi Presidendi Kantselei, 17.12.2019. Pakistan court sentences former military ruler Musharraf to death for treason Reuters, 17.12.2019. Reformierakond andis üle avalduse Helme umbusaldamiseks ERR Uudised, 17.12.2019. Riigikogu lükkas ravimiseaduse eelnõu esimesel lugemisel tagasi ERR Uudised, 17.12.2019. Ketiapteegid sulgesid protesti märgiks pooleks päevaks uksed ERR Uudised, 18.12.2019. Anne Raistele anti üle kirikute nõukogu oikumeeniline aastapreemia ERR Uudised, 18.12.2019. Clive Lewis joins Labour leadership race BBC News, 19.12.2019. Japan government approves eighth straight defense spending hike to record high Reuters, 20.12.2019. Brexit: MPs back Boris Johnson's plan to leave EU on 31 January BBC News, 20.12.2019. Briti peaminister Boris Johnson jõudis Tapale Delfi, 21.12.2019. Algeria’s powerful military chief Ahmed Gaid Salah dies France24, 23.12.2019. Boeing CEO ousted after 737 MAX crisis France24, 23.12.2019. Guinean opposition announces election boycott France24, 23.12.2019. Italy education minister resigns over lack of funds for ministry Reuters, 26.12.2019. Chilean president green lights vote on new constitution France24, 23.12.2019. Putin avas Venemaad Krimmiga ühendava raudteesilla ERR Uudised, 23.12.2019. Postimehe vastutav väljaandja Merili Nikkolo lahkub ametist ASi Postimees Grupp juhatuse liige ja Postimehe vastutav väljaandja Merili Nikkolo lahkub poolte kokkuleppel täna ametist Postimees, 23.12.2019. Postimehe uuriva ajakirjanduse juht Holger Roonemaa lahkub ametist Postimehe uuriva ajakirjanduse juht Holger Roonemaa esitas täna lahkumisavalduse Postimees, 23.12.2019. Riigireetur Herman Simm pääses vanglast ERR Uudised, 23.12.2019. Burkina Faso: Many women killed in suspected jihadist attack BBC News, 25.12.2019. Ivory Coast candidate Guillaume Soro diverts flight home as security forces storm party HQ France24, 24.12.2019. Hong Kong police use tear gas, batons in Christmas Eve clashes with protesters France24, 24.12.2019. Sumatra bus crash: 25 killed after 262ft ravine plunge Sky News, 24.12.2019. Iraq passes electoral reforms but deadlock remains Reuters, 24.12.2019. Ninth earthquake in three days recorded off B.C. coast CTV News, 25.12.2019. 7 Killed in Nigeria Jihadist Attack on Christmas Eve AFP / VOA News, 25.12.2019. Fire destroys dozens of homes in Chilean city of Valparaíso France24, 25.12.2019. Philippines typhoon kills more than a dozen, leaves more than 25,000 stranded on Christmas Day France24, 25.12.2019. Filipiinide taifuuniohvrite arv tõusis 41-ni ERR Uudised, 29.12.2019. Netanyahu faces off against rival Gideon Saar in Likud party leadership contest France24, 26.12.2019. Israel's Netanyahu wins Likud vote, set to lead party into next general election France24, 27.12.2019. Serbs protest in Montenegro ahead of vote on religious law Reuters, 26.12.2019. Turkey's Wikipedia block violates human rights, high court rules The Guardian, 26.12.2019. Venemaa õigeusukirik katkestas suhted Aleksandria patriarhiga ERR Uudised, 27.12.2019. Iran, China, Russia launch joint naval drills in Indian Ocean and Gulf of Oman France24, 27.12.2019. Plane crashes after take-off in Kazakhstan, killing at least 12 France24, 27.12.2019. Netherlands to drop 'Holland' as nickname The Independent, 27.12.2019. Hulk Postimehe ajakirjanikke avaldab lahkumisega juhtkonnale umbusaldust ERR Uudised, 27.12.2019. Algeria names new prime minister Reuters, 28.12.2019. China scraps extra-judicial forced labor for sex workers Reuters, 28.12.2019. Italian PM Conte names new ministers, sets policy agenda for 2020 Reuters, 28.12.2019. Somaalia pealinnas hukkus plahvatuses vähemalt 76 inimest ERR Uudised, 28.12.2019. Truck bomb kills at least 90 in Mogadishu: international organization Reuters, 28.12.2019. Vietnam court sentences ex-minister to life in MobiFone corruption scandal Reuters, 28.12.2019. Texas church shooting: Two fatally shot before gunman killed by churchgoer BBC News, 30.12.2019. Ghana wants to join new West African currency but ditch euro peg Reuters, 29.12.2019. 'World's oldest rhino' Fausta dies in Tanzania aged 57 BBC News, 29.12.2019. Ukraine, Russia-backed rebels swap prisoners in latest sign of peace efforts CBS News, 29.12.2019. https://ekspress.delfi.ee/elu/900-km-lounapoolusele-suusatanud-eestlane-kaalu-kaotasin-35-paevaga-umbes-15-kilo?id=88695765 Boliivia saadab välja Mehhiko suursaadiku ja kaks Hispaania diplomaati ERR Uudised, 30.12.2019. Bosnia eksministrile esitati EL-i raha varastamise eest süüdistus ERR Uudised, 30.12.2019. Ghosn says he escaped 'injustice' in Japan; Lebanon calls arrival a private matter Reuters, 30.12.2019. Rootsi sulges rohkem kui 40 aastat töös olnud tuumareaktori ERR Uudised, 30.12.2019. Bosnia indicts Serb army general over Srebrenica genocide Reuters, 31.12.2019. Krefeld zoo fire: German police suspect three women BBC News, 2.01.2020. Kaia Iva lahkus protestiks pensionireformi vastu erakonnast Isamaa ERR Uudised, 3.01.2020.